પાકિસ્તાને ફરીથી બતાવી પોતાની ઔકાત, કહ્યું- ભારતે શ્રીલંકાના ક્રિકેટરોને આપી ધમકી | નવગુજરાત સમય
શ્રીલંકા કેપ્ટન દીમુથ કરુણારત્ને સહીત 10 પ્રમુખ ખેલાડીએ પાકિસ્તાન યાત્રા પર જવા માટે ઇન્કાર કરી દીધો છે.
કાશ્મીરમાંથી આર્ટિકલ 370 હટાવ્યા બાદ પાકિસ્તાન બોખલાઈ ગયું છે. તેનું મગજ હવે ઠેકાણે રહ્યું નથી અને તે ભારત વિરુદ્ધ દરેક જગ્યાએ ઝેર ઓકતું રહે છે. આ વખતે ફરીથી તેણે પોતાની નિષ્ફ્ળતા માટે ભારતને દોષી કહ્યું છે. શ્રીલંકાના ક્રિકેટરોને પાકિસ્તાન યાત્રા પર ન જવા માટે ઇનકાર કરી દીધો છે. પાકિસ્તાનના એક મંત્રીનું કહેવું છે કે ભારતની ધમકીના કારણે આ થઇ રહ્યું છે. તેમણે કહ્યું કે ભારતે ધમકી આપવા માટે IPL મેચનો સહારો લીધો હોય.
પાકિસ્તાન અને શ્રીલંકા વચ્ચે ક્રિકેટ મેચ સિરીઝ સપ્ટેમ્બર મહિનામાં ફિક્સ કરવામાં આવી છે. આ સિરીઝ 27 સપ્ટેમ્બરથી શરુ થનારી છે. શ્રીલંકા કેપ્ટન દીમુથ કરુણારત્ને,લસિથ મલિંગા અને એન્જેલો મૈથ્યુઝ સહીત 10 પ્રમુખ ક્રિકેટરોને પાકિસ્તાન જવા માટે ઇન્કાર કરી દીધો છે. સ્પષ્ટ છે કે આ પાકિસ્તાન અને શ્રીલંકા વચ્ચેનો મામલો છે. ભારતને આ મામલે કોઈ લેવા દેવા નથી છતાંયે પાકિસ્તાનને ભારતનું ષડયંત્ર દેખાઈ રહ્યું છે.
પાકિસ્તાનના સાયન્સ અને ટેક્નોલોજીના મંત્રી ફવાદ હુસૈન ચૌધરીએ ટ્વીટ કરીને જણાવ્યું હતું, એક સ્પોર્ટ્સ કોમેન્ટેટરે મને જણાવ્યું હતું કે ભારતે શ્રીલંકાના ખેલાડીઓને ધમકી આપી છે કે જો તેઓ પાકિસ્તાનની યાત્રા પર જશે તો તેમને આઇપીએલ સિરીઝથી બહાર કરી દેવામાં આવશે. આ હલકાપણું છે. રમતને અંધરાષ્ટ્રવાદમાં જોડવા મુદ્દે નિંદા થવી જોઈએ. ભારતીય રમતગમત અધિકારી જે કરી રહ્યા છે તે નિંદનીય છે.